Curry's Post Bed and Breakfast | LekkeSlaap
Curry's Post Bed and Breakfast bied gereiflike verblyf in 'n smaakvol versierde gastehuis in Curry's Post, 30 minute se ry vanaf die Karkloof Natuurreservaat. Doendinge by die natuurreservaat sluit in voetslaanpaaie, fietsry, perdry in die berg en Zip-line by Karkloof Canopy Toere. Die ligging is ideaal om die Midlands Meander en alles wat dit bied te verken.
Verblyf is beskikbaar in 6 gastekamers elk met 'n badkamer met 'n instapstort, privaat stoep en sitarea. Elke kamer is toegerus met 'n koninggrootte-bed, elektriese kombers, hipo-allergiese kussings, badhanddoeke, 'n haardroër, klerekas, lugversorging, verwarmer, 'n TV met sekere DStv-kanale, gratis WiFi, tee- en koffiemaakgeriewe en komplimentêre gebottelde water. 'n Daaglikse skoonmaakdiens is beskikbaar en 'n wasgoeddiens kan gereël word teen ekstra koste. 'n Volledige Engelse ontbyt met 'n vegetariese opsie word daagliks tussen 07:30 en 10:00 bedien. Wegneemspek-en -eierrolletjies is op versoek beskikbaar 12 ure voor ontbyt.
Die gastehuis het heelwat parkeerplek, privaat inklok en 'n sekuriteitsdepositoboks. Die terras het buitelugmeubels en braaigeriewe en is omring met rustige tuine, prentjiemooi berg-uisigte en 'n oorvloed voëllewe. Curry's Post is 'n skilderagtige omgewing in die hartjie van die Midland Meander tussen Mooirivier en Howick. Gaste kan die Nelson Mandela Capture Site besoek wat 18,3 km vanaf die gastehuis is.